cy cy cy ceb fi cy nl en cy nl cy cy cy cy cy cy cy cy de cy en en en en en en cy cy en cy cy cy fr es en en cy
Moelydd yr Wyddfa 11 Medi
Moel Eilio, Foel Gron, Goch, Cynghorion
Dau ddeg un o aelodau yn cyfarfod yng nghaffi Pete's Eat yn Llanberis am 9.15 a chael paned cyn cychwyn - dim brecwast yno er fod y platiau enfawr yn demtasiwn !
Taith hwylus tua Moel Eilio a golygfeydd clir i'r dyffryn a Llanberis . Niwl ar y copa a phawb yn corlannu o fewn y cylch o gerrig.I lawr am Foel Gron a Moel Goch ag allan o'r niwl gan gael cipolwg ar Lyn Y Gadair, Y Garn a Chrib Nantlle. Mynydd Mawr mewn niwl ar draws y dyffryn.
Cyrraedd Bwlch Maesgwm a'r llwybr yn arwain yn hawdd i lawr i Lanberis tase rhywun isio mynd! Ond ymlaen aeth pawb am Foel Cynghorion - Sioned, Arwel,Jeremy, Richard a Sue, Geraint Hughes a Meinir Jones (aelodau newydd), Gwen, Ann Till, Gwilym, Huw Myrddin, Iolyn ac Eirlys, Anet,Elen, Dylan Iorwerth ac Elaine, Meic, Morfudd a John Arthur.
Tamed i fwyta yn y bwlch cyn dringo i gopa Moel Cynghorion a dyfalu beth oedd tarddiad enw'r mynydd - dywedir i'r beirdd gyfarfod yno i ystyried bygythiad Edward 1.
I lawr i Fwlch Cwm Brwynog ac ambell redwr yn gwibio heibio. Pwyll bia hi wrth ganlyn y llwybr yn ochri pen y cwm - yr Wyddfa rhywle uwchben mewn niwl. Cyrraedd Caffi Hanner Ffordd a chanlyn llwybr brysur yr Wyddfa tua Llanberis.
Morfudd wedi trefnu lluniaeth yng nghaffi Steve Pen Ceunant - wel am groeso! Digon o goffi a the i suddo llong! Digonedd o fara brith! Diweddglo perffaith i ddiwrnod o gerdded.
Ond nid dyna oedd diwedd y dydd i bawb - aeth rhai aelodau ymlaen i Blas Y Brenin i wrando ar ddarlith gan y Gymraes gyntaf i ddringo i gopa Everest.
O.N. Yn lwcus iawn fuon ni efo'r tywydd hefyd.
Adroddiad gan Mike Griffiths
Lluniau gan Morfudd ar Fflickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51